Sjenaga
Sjenaga arba San Chuan de Sjenaga (isp. San Juan de Ciénaga) – miestas Kolumbijoje, Magdalenos departamente, Karibų jūros pakrantėje, 35 km nuo Santa Martos. Į vakarus nuo miesto telkšo Didžioji Santa Martos šlapynė (iš čia iš pavadinimas: ciénaga – „šlapynė, užutėkis“). Jūrų uostas (daugiausia eksportuojami bananai, kakava), eina Santa Martos–Bogotos geležinkelis ir plentas. Maisto, medvilnės pramonė; svarbus žemės ūkio rajono centras (bananai, medvilnė, ryžiai, tabakas, kava, kakava).